### | | | | --- | --- | | | | | --- | | **Teknik- og Miljøudvalget** 8. november 2018 Sagsnr. 710-2012-158501 Dok.nr. 710-2018-395590 Sagsbehandler DPHERA | | 77.                 Handlingsplan for forebyggelse og bekæmpelse af rotter 2019-21 - Åbent

###

|  |  |
| --- | --- |
| Tidl. politisk behandling | BY, 27.09.16, pkt. 157 |
| Forventet sagsgang | TM-U, ØK-U, BY |
| Lovgrundlag | Bekendtgørelse om forebyggelse og bekæmpelse af rotter |

###

**SAGENS INDHOLD**

Byrådet skal i denne sag tage stilling til handlingsplan for
forebyggelse og bekæmpelse af rotter i [adresse].

[adresse] skal efter den gældende bekendtgørelse om
forebyggelse og bekæmpelse af rotter udarbejde en handlingsplan, som skal offentliggøres
på kommunens hjemmeside. Handlingsplanen skal revideres minimum hvert tredje
år.

Den seneste handlingsplan 2016-18 blev godkendt af Byrådet i
september 2016.

Handlingsplanen skal indeholde følgende:

1. Overordnede
mål for rottebekæmpelsen

2. Tildelte
ressourcer til rottebekæmpelsen

3. Målelige
succeskriterier for rottebekæmpelsen

4. Konkret beskrivelse
af tiltag til opnåelse af mål

5. Plan for
rottebekæmpelse i kloakker og samarbejde med Forsyningen

6. Oplysninger
om hvorvidt kommunen tillader privat bekæmpelse

7. Plan for
tilsyn med privat rottebekæmpelse.

De overordnede mål med rottebekæmpelsen i [adresse]
er at nedbringe rottebestanden og rotteforekomster i kommunen ved forebyggende
tiltag, samt at yde en hurtig og effektiv bekæmpelse ved konstaterede
rotteforekomster for at sikre færrest mulige gener fra rotter for virksomheder
og boligejere.

Nina Møller vil derfor blive tilrettelagt og udført i
overensstemmelse med de overordnede mål om forebyggelse og bekæmpelse af
rotter, som er defineret i bekendtgørelsen:

a) Hurtig indsats til borgerne efter modtaget anmeldelse

b) Effektiv rottebekæmpelse

c) Information til borgere omkring forebyggelse og bekæmpelse af rotter

d) Tilsyn med renovering af offentlige og private kloakker (ved
konstaterede kloakdefekter).

De konkrete indsatser er nærmere beskrevet i vedlagte
handlingsplan.

Af handlingsplanen fremgår blandt andet, at Favrskov Kommune
efter anmeldelse af rotteforekomster vil sikre, at rottebekæmpelse igangsættes
inden for maksimalt fire hverdage. I tilfælde af konstaterede rotter indendørs
i beboelser (i opholdsrum) og på fødevarevirksomheder igangsættes
rottebekæmpelse samme dag, hvis anmeldelsen er modtaget inden kl 12, ellers
dagen efter.

Fra 1. januar 2019 skal kommunerne, ifølge bekendtgørelse om
forebyggelse og bekæmpelse af rotter, også i weekender og på helligdage
undersøge rotteanmeldelser og iværksætte bekæmpelse, så snart det er praktisk
muligt. Der er fra 1. januar 2019 etableret weekendvagtordning i regi af Trafik
og Veje, som allerede har et døgnbemandet sommer- og vinterberedskab til at
håndtere akutte hændelser fx regnskyl, væltede træer og glatføre.

Med den nye bekendtgørelse skal der endvidere fra oktober
2018 gennemføres årlige tilsynsbesøg på erhvervsejendomme med dyrehold og
produktion af fødevarer til dyr og mennesker. I [adresse] er der tale om
ca. 900 ejendomme, som skal besøges i perioden oktober til marts. Trafik og
Veje løser opgaven ved at autorisere medarbejdere til rottebekæmpelse og undlade
vinterhjemsendelse af medarbejder.

**VURDERING**

Rottebekæmpelse på hverdage varetages frem til 1. marts 2019
af Favrskov Kommunes leverandør af rottebekæmpelse, Anticimex A/S, hvorefter
kontrakten udløber. Den daglige udførsel af rottebekæmpelse foretages herefter
af Trafik og Veje, som også varetager weekendvagtordning og tilsynsbesøgene.

Der vil stadig være tale om en bestiller- og udførermodel,
hvor Borgerservice (Job og Økonomi) har myndigheds- og bestillerfunktionen,
mens Trafik og Veje (Teknik og Kultur) varetager udførerfunktionen.

[adresse] konkrete indsatser for at forebygge og
bekæmpe rotteforekomster er med handlingsplanen for 2019-21 ændret i
overensstemmelse med rottebekendtgørelsen, sådan at der nu gennemføres
tilsynsbesøg på erhvervsejendomme med dyrehold og produktion af fødevarer til
dyr og mennesker. Bekæmpelsesindsatsen gennemføres endvidere i weekender og på
helligdage fra 1. januar 2019. Til gengæld bortfalder opfølgningsbesøg på
ejendomme, hvor der tidligere har været rotteforekomst samt kampagnebesøg.

Trafik og Vejes overtagelse af forebyggelses- og
bekæmpelsesopgaven af rotteforekomster vurderes at give en række
synergieffekter, som bidrager til at effektivisere indsatsen og optimere
ressourceforbruget. Herunder kan nævnes muligheder for et tættere samarbejde
med Favrskov Forsyning A/S, udnyttelse af det eksisterende weekend-beredskab i
Trafik og Veje samt optimering af mandskabet i vinterhalvåret, hvor der udføres
tilsynsbesøg.

**ØKONOMI**

Udgifterne til rottebekæmpelse er omfattet af det såkaldte
hvile-i-sig-selv-princip, hvor udgifter og indtægter over en årrække skal
balancere.

Hvis opgaven med forebyggelse og bekæmpelse af
rotteforekomster ikke hjemtages, skal opgaven genudbydes, eller kontrakten med
nuværende leverandør skal forlænges senest ved udgangen af november 2018
(kontrakten udløber 1. marts 2019). Erfaringer fra omkringliggende kommuner
viser stigende priser på rottebekæmpelsen, når opgaven har været genudbudt.
Som følge af, at lovkravene på området er ændret, forventes genudbud også
at medføre stigende priser til rottebekæmpelse i [adresse]. Det skyldes
blandt andet kravet om bekæmpelse i weekender og på helligdage samt udførelsen
af de nye tilsynsbesøg.

De samlede budgetterede udgifter til rottebekæmpelse udgør i
2018 3,0 mio. kr. Med det øgede serviceniveau i forbindelse med rottebekæmpelse
i weekender og på helligdage er udgifterne estimeret til i 2019 3,1 mio. kr.,
når Trafik og Veje overtager opgaven.

Gebyret for rottebekæmpelse i [adresse] er i 2018
fastsat til 0,0818 promille. For en ejendom med en grundværdi på 1,5 mio. kr.
svarer det til 123 kr. årligt. Gebyret i 2019 er fastsat til   0,075 promille.
Det svarer til 113 kr. årligt for en ejendom med en grundværdi på 1,5 mio. kr. Faldet
i gebyret (på trods af en stigning i udgifterne på 100.000 kr. fra 2018 til
2019) skyldes, at gebyret for 2018 skulle bidrage til en nedbringelse af
underskud fra tidligere år.

Budgettet for 2018 og 2019 er baseret på 2200
rotteanmeldelser årligt.

**INDDRAGELSE**

Handlingsplanen er udarbejdet med inddragelse af [adresse]
Forsyning A/S.

Efter byrådets godkendelse vil handlingsplanen blive
offentliggjort på kommunens hjemmeside.

**INDSTILLING**

Direktøren for Job og Økonomi
indstiller til Byrådet:

1. At ”Handlingsplan for rottebekæmpelse
i [adresse] 2019-2021” godkendes.

2.    At Trafik og Veje i Teknik og Kultur fra 1. marts
2019 varetager opgaven med forebyggelse og bekæmpelse af rotter.

**BESLUTNING**

**Bilag**

|  |  |
| --- | --- |
| Handlingsplan for forebyggelse og bekæmpelse af rotter 2019-2021 | 710-2018-223194 |